Fil-11 ta' Diċembru 2017 il-Kunsill adotta regolament li jiffissa l- limiti ta' qbid tal-2018 għal ċerti stokkijiet ta' ħut fil- Baħar l-Iswed . Dan ir-regolament jaffettwa lill- Bulgarija Rumanija B'mod partikolari, il-Kunsill iddeċieda li jikkonferma l-proposta tal-Kummissjoni li l-limitu ta' qbid għal- laċċa kaħla jiġi riportat għall-2018 (11 475t). Għall- barbun imperjali , il-Kunsill iffissa qabda totali permissibbli (TAC) fil-livelli stabbiliti mill-pjan ta' ġestjoni pluriennali għas-sajd tal-barbun imperjali (644t), li ġie miftiehem waqt il-41 Laqgħa Annwali tal-Kummissjoni Ġenerali għas-Sajd fil-Mediterran (GFCM) f'Ottubru 2017. Il-ftehim hu bbażat fuq l-aħjar parir xjentifiku disponibbli u fuq il-prinċipji tal-Politika Komuni tas-Sajd (PKS) riformata. L-istokkijiet sfruttati mill-Bulgarija u r-Rumanija fil-Baħar l-Iswed jinqasmu ma' pajjiżi li mhumiex fl-UE, eż. it-Turkija, l-Ukrajna, il-Georgia u l-Federazzjoni Russa. Għalissa, ma ġew deċiżi ebda TACs fil-livell reġjonali bejn l-UE u pajjiżi li mhumiex fl-UE, u, kull sena mill-2008, l-Unjoni Ewropea kienet qed tiffissa kwoti awtonomi għall-istokkijiet tal-barbun imperjali u tal-laċċa kaħla sabiex tgħin biex jiġi żgurat li r-regoli tal-PKS kienu qed jiġu applikati. Għall-ewwel darba din is-sena, il-partijiet ikkonċernati kollha involuti fil-GFCM qablu dwar pjan ta' ġestjoni pluriennali għas-sajd tal-barbun imperjali. Il-ftehim jistabbilixxi kwota għall-barbun imperjali fuq perijodu qasir iżda ser isir pjan ta' ġestjoni sħiħ li jkun jinkludi aktar miżuri ta' ġestjoni mill-2020. Regolament tal-Kummissjoni li jiffissa l-opportunitajiet tas-sajd għall-2018 għal ċerti stokkijiet ta' ħut u gruppi ta' stokkijiet ta' ħut fil-Baħar l-Iswed Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa